Publication: Magyar Közlöny
Issue: MK-1998-70 (Year: 1998, Number: 70)
Era: 1990-2004
Section: Az agrártámogatások igénybevételének általános feltételeiről szóló 273/1997. (XII. 22.) Korm. rendelet 1. §-a
Paragraph Index: 436

(2) Az (1) bekezdésben meghatározott igazolás kiállításának feltétele, hogy a kiléptetést igazoló vámárunyilatkozatot a termékek kiszállítását követő tizenöt munkanapon belül az AIK-nál bemutassák. A személyesen, illetőleg a támogatásra jogosult (a továbbiakban: igénylő) megbízottja által vagy postai úton (tértivevényesen) az AIK címére (1055 Budapest, Kossuth Lajos tér 11.) eljuttatott vámárunyilatkozathoz mellékelni kell egy bélyeggel bérmentesített, az igénylő nevére megcímzett válaszlevél borítékot és a kiállított tértivevényt. Az igazolást az AIK tíz munkanapon belül köteles kiadni, amennyiben a vámárunyilatkozaton szereplő adatok megfelelnek az e rendeletben, valamint az egyéb jogszabályokban előírt feltételeknek.

Source: https://magyarkozlony.hu/hivatalos-lapok/fc5389b43bf5eebd1d240aa392076abd4f292ba8/dokumentumok/71bc51ff4da403ce765158cfaead915f58bea4f8/letoltes